ئارەش لە هەژمار فەرمی خوەی لە فەیسبووک، ئارش عوسمان وەخت بڵاوکردن ڤیدیۆ کلیپە نووەگەی راگەیان، ک پەنجشەممە ٢٤/٨/٢٠٢٣ لە یوتیوب خوەی بڵاوی کەێد.
هەر جویر ئەوەگ لە گوزەشتە راگەیان "بەرهەمەگە لە ناو هویچ پلانیگ نەویە، تەواو شەو گوزەشتە تێکستەگەی نویسامە و میلۆدی ئەرای دانامە و میوزیکەگەی  دروس کردمە، فرە زوی پیشکەشتان کەم".
ئارش عوسمان ساڵ ١٩٩٢ لە شار سلێمانی لەداڵگبویە، دەرچگ کۆلێژ هونەرە جوانەیلە، چەن ساڵیگە کار هونەری کەێد و خاوەن چەن گورانی و کلیپیگە و هەوادار و گوشتەکن خاسیگ دیرێد.
